La Policia Local de Sagunt deté el presumpte autor d'un atropellament que va fugir
06 de juny 2022

Durant el matí d'ahir diumenge, 5 de juny, la Policia Local de Sagunt va rebre l'avís d'un atropellament amb fugida, quedant el vianant greument ferit en el lloc del sinistre. La patrulla de la Policia Local es va desplaçar ràpidament al lloc de l'accident atenent la víctima i recollint tota la informació necessària per a l'esclariment dels fets. En coordinació amb altres agents finalment van detindre el presumpte autor de l'atropellament.

En concret, els fets es van produir sobre les 07.00 hores en la denominada revolta del Pantalà quan un turisme, per causes que encara s'estan investigant, va envair el voral de la via esmentada produint l'atropellament d'una dona, deixant-la allí malferida i, sense arribar a detindre el vehicle, va fugir anant-se’n en direcció al polígon Ingruinsa, segons van informar alguns testimonis del succés, els qui a més també van aportar a la Policia la matrícula i el model del vehicle.

En este sentit, amb la informació recaptada d’allò manifestat per la víctima i per diversos testimonis presencials de l'atropellament, altres patrulles policials van iniciar ràpidament la cerca del vehicle causant de l'atropellament, localitzant-lo uns deu minuts després en la zona d'oci nocturn denominada Puerto Ocio, al carrer Fundició, procedint immediatament els agents locals a la detenció del seu conductor com a presumpte autor d'un delicte de lesions i un altre contra la seguretat viària per abandonar el lloc de l'accident.

La víctima, de 60 anys d'edat, empleada de la SAG, la qual es trobava en eixos moments treballant en la neteja de la zona esmentada, va ser trasllada inicialment a l'Hospital de Sagunt i d'allí derivada a l'Hospital Clínic de València amb pronòstic reservat.

![](/media/kyuftvp3/c-policia-local.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-policia-local-de-sagunt-dete-el-presumpte-autor-d-un-atropellament-que-va-fugir/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-de-sagunt-dete-el-presumpte-autor-d-un-atropellament-que-va-fugir/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-de-sagunt-dete-el-presumpte-autor-d-un-atropellament-que-va-fugir/ "Linked In")
*   [](mailto:?body=https://aytosagunto.es/va/actualitat/la-policia-local-de-sagunt-dete-el-presumpte-autor-d-un-atropellament-que-va-fugir/)